CELEX: C2005/296/21
Language: sk
Date: 2005-11-26 00:00:00
Title: Vec C-296/05: Návrh na začatie prejudiciálneho konania podaný uznesením Raad van State z  19. júla 2005 , ktorý súvisí s konaním: Minister van Vreemdelingenzaken en Integratie proti I. Günes

26.11.2005   
            
            
               SK
            
            
               Úradný vestník Európskej únie
            
            
               C 296/11
            
         Návrh na začatie prejudiciálneho konania podaný uznesením Raad van State z 19. júla 2005, ktorý súvisí s konaním: Minister van Vreemdelingenzaken en Integratie proti I. Günes
   (Vec C-296/05)
   (2005/C 296/21)
   Jazyk konania: holandčina
   Raad van State podal uznesením z 19. júla 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Minister van Vreemdelingenzaken en Integratie proti I. Günes a bol doručený kancelárii Súdneho dvora 22. júla 2005.
   Raad van State žiada Súdny dvor, aby rozhodol o nasledujúcich otázkach:
   
               1.
            
            
               Pojem „obmedzenie“ uvedený v článku 41 ods. 1 dodatkového protokolu (1) treba vykladať v tom zmysle, že zahŕňa požiadavku povolenia na prechodný pobyt, o ktorý musí cudzinec s tureckou štátnou príslušnosťou požiadať na základe článku 3.71 ods. 1 Vreemdelingenbesluit 2000 v Turecku alebo štáte trvalého pobytu a na udelenie ktorého musí počkať pred príchodom do Holandska, lebo v opačnom prípade musí byť žiadosť o povolenie na pobyt zamietnutá?
            
         
               2.a)
            
            
               V prípade kladnej odpovede na prvú otázku treba článok 41 ods. 1 dodatkového protokolu vykladať v tom zmysle, že pojem „nové obmedzenia“ uvedený v tomto ustanovení treba chápať ako striktnejšiu zmenu vnútroštátnej právnej úpravy týkajúcu sa požiadavky disponovať povolením na prechodný pobyt a teda ako zmenu, ku ktorej došlo po benevolentnejšej právnej úprave po 1. januári 1973?
            
         
               2.b)
            
            
               Bude odpoveď na otázku 2a odlišná, ak benevolentnejšia požiadavka týkajúca sa disponovania povolením na prechodný pobyt nie je zakotvená v právnej úprave, ale sa výlučne uplatňuje v politike a bežnej praxi?
            
         
      (1)  k Dohode o pridružení medzi Európskym hospodárskym spoločenstvom a Tureckom schválenej a potvrdenej nariadením Rady (EHS) č. 2760/72 z 19. decembra 1972 (Ú. v. ES L 293, s. 1).